《月夜同湛用喈过泉长纵饮梅花下》
清代·陈恭尹

似云孤起鹤孤飞，一片空明立小池。过客只惭依玉树，见花何必羡琼枝。

月当瘦影徘徊见，酒引浓香寂寞知。落得满头君莫笑，鬓毛非久亦如斯。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。